[{"text_idx": "#000000", "text": "Pentrita Hau\u0306to ll -- bileteja c\u0302ampiono de la c\u0302inlingvaj filmoj"}, {"text_idx": "#000001", "text": "Post projekciig\u0302o, la de Wu Ershan reg\u0302isorita filmo Pentrita Hau\u0306to II farig\u0302is c\u0302ampiono de la c\u0302inlingvaj filmoj per la bileteja gajno de 700 milionoj da juanoj (c\u0302. 6.3 juanoj egalas al unu usona dolaro)."}, {"text_idx": "#000002", "text": "40-jara Wu Ershan iam lernis en la fakultato de olepentrarto sub la C\u0302ina Centra Instituto de Belarto. Poste, li c\u0302esigis studadon en la instituto kaj dau\u0306rigis la studadon en la reg\u0302isora departemento sub la Pekina Filma Instituto."}, {"text_idx": "#000003", "text": "Wu Ershan estis fama reg\u0302isoro de reklamoj. En la jaro 2011 li reg\u0302isoris sian unuan filmon La Buc\u0302isto, la Kuiristo kaj la Glavoj, kaj per g\u0302i li gajnis la premion de la plej elstara nova reg\u0302isoro en la 48-a Orc\u0302evala Filmo-Festivalo."}, {"text_idx": "#000004", "text": "Pentrita Hau\u0306to II estas lia dua filmo, kaj rompis la rekordon de la c\u0302inlingvaj filmoj per la bileteja gajno. En la somero de la kuranta jaro, Pentrita Hau\u0306to II estis ekprojekciita. Unu monaton post tio, pro la granda bileteja gajno diversaj kinejoj plilongigis la projekcian periodon, kiu superis tiun de la 3D-versio de la filmo Titanic."}, {"text_idx": "#000005", "text": "Oni resumis la sukceson de Pentrita Hau\u0306to II en jenajn tri punktojn: fantaziaj rakontoj en la c\u0302ina kaj okcidenta stiloj, famaj filmo-steloj kaj elementoj de 3D-versio."}, {"text_idx": "#000006", "text": "Fantaziaj rakontoj en la c\u0302ina kaj okcidenta stiloj"}, {"text_idx": "#000007", "text": "Wu Ershan diris: \"Mi provas ig\u0302i reg\u0302isoro lerta en rakontado.\""}, {"text_idx": "#000008", "text": "La rakonto Pentrita Hau\u0306to II estas el la romano Mirrakontoj de Liaozhai verkita de Pu Songling (1640-1715). Multaj mirrakontoj en la romano estas vaste konataj en C\u0302inio. Tio estas kolekto de rakontoj pri fantomoj, demonoj, feoj, diabloj kaj homoj."}, {"text_idx": "#000010", "text": "Pentrita Hau\u0306to II rakontas pri amrakonto lau\u0306 la paradokso \"voluptamo kaj sincereco\": vulpo-spirito kaj princino amas samtempe la saman junulon, la vulpo-spirito havas belan pentritan hau\u0306ton sed sen homa koro kaj la princino havas vizag\u0302on difektitan tamen la koron plenan de amo. La antau\u0306a s\u0302ang\u0302is sian belan hau\u0306ton pentritan kontrau\u0306 la sincereco de la lasta. La junulo blindigis siajn du okulojn, kaj aperis miraklo: la tri personoj en la rakonto sin superis finfine per sincereco."}, {"text_idx": "#000011", "text": "Pentrita Hau\u0306to II estas nomita \"nova fantazia filmo de la Oriento\" kaj la fantazia temo donis plenan avantag\u0302on al la filmo. Wu Ershan opinias: \"Fantazio estas koncepto el la Okcidento kaj tiu c\u0302i koncepto malsamas ol la mitoj kaj legendoj de C\u0302inio. Kvankam la mitoj kaj legendoj de C\u0302inio plejparte portas fortan fantazion, tamen ili ne estas pura fantazio. En la rakonton Pentrita Hau\u0306to II oni almetis g\u0302uste la koloron de fantaziaj filmoj de la Okcidento. \""}, {"text_idx": "#000012", "text": "Wu Ershan emas rigardi epizodojn en farado de la filmoj The Lord of the Rings,Harry Potter kaj Avatar kaj la eksplikojn de iliaj reg\u0302isoroj, kaj el ili li lernis spertojn kaj teknikojn de la majstroj. Wu Ershan alte taksas Peter Jackson, li diris: \"The Lord of the Rings revivigis la fantazian filmon. Antau\u0306 ol Peter Jackson faras The Lord of the Rings, la fantazia filmo estas preskau\u0306 fiaska.\""}, {"text_idx": "#000013", "text": "Lau\u0306informe, ankau\u0306 la venonta filmo de Wu Ershan Feng Shen Yan Yi estos fantazia. Li havas grandan intereson pri tiuspecaj filmoj kaj esperas sin klini super tiuspecaj filmoj dum 5-10 jaroj."}, {"text_idx": "#000014", "text": "Pentrita Hau\u0306to II estas ludita de famaj filmo-steloj, tio estas unu el la gravaj elementoj de sukceso de g\u0302ia bileteja gajno. Viraj kaj virinaj c\u0302efroluloj Chen Kun, Zhou Xun kaj Zhao Wei c\u0302iuj estas plej famaj kaj ege s\u0302atataj junaj aktoroj sur la c\u0302eftero de C\u0302inio. Wu Ershan opinias, ke ili estas tre profesiaj, kaj kiel juna reg\u0302isoro, li per sia pli granda seriozeco kaj pli granda diligenteco akiris ilian rekonon kaj konfidon."}, {"text_idx": "#000015", "text": "C\u0302efrolulinoj Zhou Xun kaj Zhao Wei konfesis, ke en la komenco ili ne volis akcepti inviton ludi en Pentrita Hau\u0306to II konsiderante, ke estos malfacile por la filmo Pentrita Hau\u0306to ll superi la Pentrita Hau\u0306to I. Wu Ershan ilin persvadis. Unue li persvadis Zhou Xun, kiu ludis Malgrandan Wei, c\u0302efrolinon en la filmo Pentrita Hau\u0306to I, kaj s\u0302i havis profundan amon al tiu rolo. En Pentrita Hau\u0306to II Malgranda Wei devas superi amon kaj trovi por si memon, tio multe interesas Zhou Xun. Krome, Zhou Xun kaj Zhao Wei devas bone ludi sian novan rolon post inters\u0302ang\u0302o de la hau\u0306to kaj la koro. Tio estas nova defio por la du aktorinoj, kiu incitis ilian emon provi la novajn rolojn. Por Chen Kun, c\u0302efrolulo en la filmo Pentrita Hau\u0306to I, la plej alloga intrigo estas pri la blindigo de la du okuloj kaj solvo de la karna allogo. Tiu c\u0302i temo portas ian budhisman sencon, kaj g\u0302uste pro dezajno de tiu c\u0302i intrigo Chen Kun, kiu s\u0302atas legi librojn pri budhismo,konsentis alig\u0302i al la teamo por Pentrita Hau\u0306to II."}, {"text_idx": "#000016", "text": "Oni projekciis la filmon nur en 3D-versio sed ne tiun en 2D-versio"}, {"text_idx": "#000017", "text": "Pentrita Hau\u0306to II estis farita kaj en 3D-versio kaj en 2D-versio. Sed post la projekciig\u0302o, la eldonanto decidis projekcii nur Pentrita Hau\u0306to II en 3D-versio kaj forlasis tiun en 2D-versio. Tiu c\u0302i decido estis la plej grava kialo por la granda bileteja gajno de la filmo. C\u0302ar la prezo de la bileto por la 3D-versio estas pli kara ol tiu de la 2D-versio je 20-30 juanoj. Iuj fakuloj, kiuj rigardis la filmon kaj en 3D-versio kaj en 2D-versio, diris, ke fakte, la du versioj ne havas efektivan difenrencon, sed la eldonanto projekciis nur g\u0302ian 3D-version, tio estas sag\u0302a decido."}, {"text_idx": "#000018", "text": "En la somero de la kuranta jaro la c\u0302inaj kinejoj ne havas novan filmon en 3D-versio por projekcii, krom la filmo Pentrita Hau\u0306to II. Kun tio neniu filmo en 2D-versio povas konkuri. Je tiu c\u0302i punkto Pentrita Hau\u0306to II akiris per sia 3D-versio la unuan lokon en la c\u0302inlingvaj filmoj, venkinte la filmon Lasi la Kuglojn Flugi projekciitan nur en 2D-versio."}]